สหภาพฯกทพ.ยื่นศาลปกครองสูงสุด ฟ้องนายกรัฐมนตรีและคณะ 6 คน
ขอเพิกถอนมติ ครม.ตั้งกองทุน TFF,รายงานข่าวจากการทางพิเศษแห่งประเทศไทย (กทพ.) แจ้งว่า เมื่อวันที่ 28 ส.ค.2560 ที่ผ่านมา นายลาภดี กลยนีย์ รักษาการประธานสหภาพแรงงานรัฐวิสาหกิจการทางพิเศษแห่งประเทศไทย (สร.กทพ.) ได้ยื่นเรื่องต่อศาลปกครองสูงสุด เพื่อฟ้อง พล.อ.ประยุทธ์ จันทร์โอชา นายกรัฐมนตรี กับพวกรวม 6 คน ประกอบด้วย นายอภิศักดิ์ ตันติวรวงศ์ รมว. กระทรวงการคลัง นายเอกนิติ นิติทัณฑ์ประภาศ ผอ.สำนักงานคณะกรรมการนโยบายรัฐวิสาหกิจ (สคร.) พล.อ.วิวรรธน์ สุชาติ ประธานบอร์ด กทพ. นายสุทธิศักดิ์ วรรธนวินิจ รักษาการผู้ว่าการ กทพ. และบริษัท เอเคอร์ แอนด์ แมคแคนซี จำกัด สำนักงานกฎหมายศาลปกครองสูงสูด เพื่อขอเพิกถอนมติคณะรัฐมนตรี กรณีการจัดตั้งกองทุนรวมโครงสร้างพื้นฐานเพื่ออนาคตประเทศไทย (TFF),เกี่ยวกับเรื่องนี้ ผู้สื่อข่าวได้สอบถามนายลาภดี กลยนีย์ รักษาการประธาน สร.กทพ. ถึงเรื่องดังกล่าว แต่นายลาภดี ปฏิเสธที่จะตอบข้อซักถาม โดยให้เหตุผลเกรงจะมีผลต่อคดี,ทั้งนี้ ผู้สื่อข่าวรายงานว่า การยื่นฟ้องครั้งนี้ สืบเนื่องจากคณะรัฐมนตรีมีมติวันที่ 30 พ.ค.2560 เห็นชอบการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (Thailand Future Fund : TFF) โดยนำร่องให้ กทพ.นำรายได้ค่าผ่านทางของโครงการทางพิเศษฉลองรัช (รามอินทรา-อาจณรงค์) และโครงการทางพิเศษบูรพาวิถี (บางนา-ชลบุรี) ไปลงทุนโครงการโครงสร้างพื้นฐานใหม่ของ กทพ. ในโครงการทางพิเศษพระราม 3-ดาวคะนอง-วงแหวนรอบนอกกรุงเทพมหานครด้านตะวันตก และโครงการทางด่วนขั้นที่ 3 สายเหนือตอน N2 และ E-W Corridor ด้านตะวันออก ซึ่งที่ผ่านมาสหภาพแรงงานรัฐวิสาหกิจการทางพิเศษแห่งประเทศไทยเคลื่อนไหวคัดค้านการดำเนินการดังกล่าวมาตลอด.
รายงานข่าวจากการทางพิเศษแห่งประเทศไทย (กทพ.) แจ้งว่า เมื่อวันที่ 28 ส.ค.2560 ที่ผ่านมา นายลาภดี กลยนีย์ รักษาการประธานสหภาพแรงงานรัฐวิสาหกิจการทางพิเศษแห่งประเทศไทย (สร.กทพ.) ได้ยื่นเรื่องต่อศาลปกครองสูงสุด
กองทุน TFF,การทางพิเศษแห่งประเทศไทย,ลาภดี กลยนีย์,สหภาพแรงงานรัฐวิสาหกิจการทางพิเศษแห่งประเทศไทย,ประยุทธ์ จันทร์โอชา